Marċ brijuż bis-sehem ta' Versatile Brass, illum fiż-Żurrieq
Imtella' Lulju 16, 2020 - Aġġornata 17 Ta' Lulju, 2020 7:27am Rapport: Andrea Rossitto Ritratti: Għaqda Karmelitana Banda Queen Victoria Żurrieq, Nicole Micallef Il-ftira sħuna tajba. Hekk kif ġie deċiż li wara l-flaġell li lkoll għaddejna minnu l-każini jistgħu japplikaw għall-attivitajiet esterni, l-Għaqda Karmelitana Banda Queen Victoria taż-Żurrieq kienet minn tal-ewwel li xammret il-kmiem. Tħejjijiet, li kellhom isiru kważi kważi mil-lum għall-għada. Minkejja dan, fi żmien 24 siegħa ż-Żurrieq mistenni jingħata l-ħajja bi spettaklu li jpaxxi 'l bosta devoti tal-Madonna tal-Karmnu. F'kummenti lil tvm.com.mt iċ-Chairperson tas-Sezzjoni Żgħażagħ Karmelitani fi ħdan l-Għaqda Karmelitana Banda Queen Victoria, Nicole Micallef qalet li din is-sena frott iċ-ċirkostanzi ż-Żurrieq se jkun hemm marċ wieħed. Is-Sinjura Micallef spjegat li l-attivitajiet esterni mħejjija jinkludu gran finale mill-Versatile Brass li fost l-oħrajn jinkludi nar minn fuq il-bejt tal-każin. Is-Sibt, isegwi BBQ grandjuż f'Misraħ ir-Repubblika u l-Ħadd stennija għall-pellegrinaġġ bil-vara tal-Madonna tal-Karmnu mat-toroq taż-Żurrieq. Matul l-attivitajiet, il-Banda Queen Victoria se tkun qed tpaxxi 'l-widna tal-pubbliku. Mistoqsija jekk sarux xi arranġamenti partikolari fl-isfond tal-pandemija tal-Covid-19 is-Sinjura Micallef serrħet ras il-pubbliku li ċ-ċelebrazzjonijiet tħejjew b'tali mod li jittieħdu l-miżuri meħtieġa b'mod speċjali minħabba t-tfal u l-persuni vulnerabbli. Sors: Għaqda Karmelitana Banda Queen Victoria, Żurrieq Sors: Nicole Micallef Sors: Nicole Micallef Sors: Għaqda Karmelitana Banda Queen Victoria, Żurrieq Sors: Għaqda Karmelitana Banda Queen Victoria, Żurrieq Sors: Għaqda Karmelitana Banda Queen Victoria, Żurrieq Sors: Għaqda Karmelitana Banda Queen Victoria, Żurrieq